Miljø- og fødevareminister Esben Lunde Larsen (V) vil pille 280 kvadratkilometer ud af de beskyttede danske naturområder. Samtidig skal 50 kvadratkilometer lægges til områderne. Det er helt hen i vejret, mener Danmarks Naturfredningsforening. Landbruget mener omvendt, at naturområderne godt kan beskæres mere.

Det drejer sig om Natura 2000-områder. Natura 2000 er et netværk af beskyttede naturområder i EU, som de enkelte lande udpeger. Med udpegningen følger en forpligtelse til at overvåge og værne om områdets naturkvaliteter.

Danmark er i forvejen er af de lande, som har udpeget forholdsvis mindst beskyttet natur, og har for flere naturtyper udlagt mindre til beskyttelse end anbefalet af EU.